CELEX: 32006R0643
Language: mt
Date: 2006-04-27 00:00:00
Title: 643/2006/KE: Regolament tal-Kummissjoni (KE) Nru 643/2006 tas- 27 ta' April 2006 li jemenda r-Regolament (KE) Nru 1622/2000 li jistabbilixxi r-regoli dettaljati għall-implimentazzjoni tar-Regolament (KE) Nru 1493/1999 dwar l-organizzazzjoni komuni tas-suq tal-inbid u li jistabbilixxi kodiċi tal-Komunità ta’ prattiċi u proċessi enoloġiċi, u r-Regolament (KE) Nru 884/2001 li jistabbilixxi regoli dettaljati tal-applikazzjoni li jikkonċerna d-dokumenti li jakkumpanjaw il-ġarr ta’ prodotti tal-inbid u r-rekords li għandhom ikunu miżmuma fis-settur tal-inbid

9.12.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  299
               
            REGOLAMENT TAL-KUMMISSJONI (KE) Nru 643/2006
      tas-27 ta' April 2006
      li jemenda r-Regolament (KE) Nru 1622/2000 li jistabbilixxi r-regoli dettaljati għall-implimentazzjoni tar-Regolament (KE) Nru 1493/1999 dwar l-organizzazzjoni komuni tas-suq tal-inbid u li jistabbilixxi kodiċi tal-Komunità ta’ prattiċi u proċessi enoloġiċi, u r-Regolament (KE) Nru 884/2001 li jistabbilixxi regoli dettaljati tal-applikazzjoni li jikkonċerna d-dokumenti li jakkumpanjaw il-ġarr ta’ prodotti tal-inbid u r-rekords li għandhom ikunu miżmuma fis-settur tal-inbid
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KE) Nru 1493/1999 tas-17 ta’ Mejju 1999 dwar l-organizzazzjoni komuni tas-suq tal-inbid (1), u b’mod partikolari l-Artikolu 46(1) u l-Artikolu 70(3) tiegħu,
      Billi:
      
                  (1)
               
               
                  Ir-Regolament tal-Kummissjoni (KE) Nru 1622/2000 (2) partikolarment jistabbilixxi l-limiti u ċerti kundizzjonijiet għall-użu tas-sustanzi li l-użu tagħhom huwa awtorizzat bir-Regolament (KE) Nru 1493/1999. Il-limiti tal-użu tas-sustanzi msemmija jidhru fl-Anness IV tiegħu. Wara ż-żieda fil-lista tal-prattiċi enoloġiċi awtorizzati fl-Anness IV tar-Regolament (KE) Nru 1493/1999, biż-żieda ta’ aċidu assorbiku u ta’ dimethyl dicarbonate, hu meħtieġ li jiġu ffissati l-limiti u l-kundizzjonijiet ta’ użu għal dawn is-sustanzi.
               
            
                  (2)
               
               
                  Ir-Regolament tal-Kummissjoni (KE) Nru 884/2001 (3) jistabbilixxi r-regoli relatati maż-żamma tar-reġistri tad-dħul u tal-ħruġ u jipprevedi notevolment l-indikazzjoni ta’ ċerti manipulazzjonijiet fir-reġistri. Il-karatteristiċi partikolari taż-żieda tal-dimethyl dicarbonate fl-inbejjed jeħtieġu li l-użu tagħha jkun indikat fir-reġistri.
               
            
                  (3)
               
               
                  Hemm lok li jiġu emendati r-Regolamenti (KE) Nru 1622/2000 u (KE) Nru 884/2001 bħala konsegwenza.
               
            
                  (4)
               
               
                  Il-miżuri pprovduti f’dan ir-Regolament huma skont l-opinjoni tal-Kumitat tal-Immaniġġjar għall-Inbid,
               
            ADOTTA DAN IR-REGOLAMENT:
      Artikolu 1
      Ir-Regolament (KE) Nru 1622/2000 emendat skont kif ġej:
      
                  1)
               
               
                  L-Artikolu 15(a) li ġej hu inserit:
                  “Artikolu 15a
                  Dimethyl dicarbonate
                  Iż-żieda tad-dimethyl dicarbonate, prevista fl-Anness IV il-paragrafu 3 il-punt zc) tar-Regolament (KE) Nru 1493/1999, ma jistax jitwettaq ħlief fil-limiti stabbiliti fl-Anness IV ta’ dan ir-Regolament u jekk din tisssodisfa l-preskrizzjonijiet li jidhru fl-Anness IX(a) ta’ dan ir-Regolament.”
               
            
                  2)
               
               
                  L-Anness IV qed jiġi sostitwit bit-test li jidher fl-Anness I ta’ dan ir-Regolament;
               
            
                  3)
               
               
                  It-test li qed jidher fl-Anness II ta’ dan ir-Regolament hu mdaħħal bħala l-Anness Ixa.
               
            Artikolu 2
      Fl-Artikolu 14(1), l-ewwel subparagrafu, tar-Regolament (KE) Nru 884/2001, għandu jiżdied l-inċiż li ġej:
      
                  “—
               
               
                  iż-żieda ta’ dimethyl dicarbonate (DMDC) mal-inbejjed”
               
            Artikolu 3
      Din ir-Regolament jidħol fis-seħħ fis-seba’ jum wara l-pubblikazzjoni tiegħu f’Il-Ġurnal Ufficjali ta' l-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, 27 ta' April 2006.
         
            
               Mill-Kummissjoni
            
            Mariann FISCHER BOEL
            
               Membru tal-Kummissjoni
            
         
      
      
         (1)  ĠU L 179, 14.7.1999, p. 1. Ir-Regolament kif emendat l-aħħar bir-Regolament (KE) Nru 2165/2005 (ĠU L 345, 28.12.2005, p. 1).
      
         (2)  ĠU L 194, 31.7.2000, p. 1. Ir-Regolament kif emendat l-aħħar bir-Regolament (KE) Nru 1163/2005 (ĠU L 188, 20.7.2005, p. 3).
      
         (3)  ĠU L 128, 10.5.2001, p. 32. Ir-Regolament kif emendat l-aħħar bir-Regolament (KE) Nru 908/2004 (ĠU L 163, 30.4.2004, p. 56).
      
         ANNESS I
         
            
               “ANNESS IV
               Restrizzjonijiet dwar l-użu ta’ ċerti sustanzi
               (L-Artikolu 5 ta’ dan ir-Regolament)
               Il-limiti massimi għall-użu tas-sustanzi msemmija fl-Anness IV tar-Regolament (KE) Nru 1493/1999, u fil-kundizzjonijiet imsemmija, huma li ġejjin:
               
                           Sustanzi
                        
                        
                           Użu għall-għeneb frisk, most tal-għeneb, most tal-għeneb fil-fermentazzjoni, most tal-għeneb fil-fermentazzjoni magħmul minn għeneb imqadded, most konċentrati tal-għeneb u nbid ġdid li jkun għadu fil-fermentazzjoni
                        
                        
                           Użu għall-most tal-għeneb li jkun parzjalment iffermentat użat għall-konsum dirett mill-bnedmin bħala tali, inbid addattat għall-produzzjoni tal-inbid tal-mejda, inbid tal-mejda, inbid frizzanti, inbid frizzanti bil-gass, inbid semi-frizzanti, inbid semi-frizzanti bil-gass, inbid likuruż u nbejjed ta’ kwalità psr
                        
                     
                           Tħejjija tal-qoxra taċ-ċellola tal-ħmira
                        
                        
                           40  g/hl
                        
                        
                           40  g/hl
                        
                     
                           Dijossidu tal-karbonju
                        
                        
                            
                        
                        
                           il-kontenut massimu tal-inbid ittrattat b’dan il-mod: 2 g/l
                        
                     
                           Aċidu L-assorbiku
                        
                        
                           250  mg/l
                        
                        
                           250 mg/l; il-kontenut massimu tal-inbid ittrattat b’dan il-mod ma għandux ikun aktar minn 250 mg/l
                        
                     
                           Aċidu ċitriku
                        
                        
                            
                        
                        
                           il-kontenut massimu tal-inbid ittrattat b’dan il-mod: 1 g/l
                        
                     
                           Aċidu metatartariku
                        
                        
                            
                        
                        
                           100  mg/l
                        
                     
                           Sulfat tar-ram
                        
                        
                            
                        
                        
                           1 g/hl bil-kundizzjoni li l-prodott ittrattat b’dan il-mod ma jkollux kontenut ta’ ram li jkun aktar minn 1 mg/l
                        
                     
                           Faħam għal użu oenoloġiku
                        
                        
                           100 g tal-prodott xott għal kull hl
                        
                        
                           100 g tal-prodott xott għal kull hl
                        
                     
                           Imluħa nutrittivi, dijammonju fosfat, jew ammonju sulfat
                        
                        
                           1 g/l (espress bħala melħ) (*)
                           
                        
                        
                           0,3 g/l (espress bħala melħ), għat-tħejjija ta’ nbejjed frizzanti
                        
                     
                           Ammonju sulfit jew ammonju bisulfit
                        
                        
                           0,2 g/l (espress bħala melħ) (*)
                           
                        
                        
                            
                        
                     
                           Fatturi ta’ tkabbir: Tiamina fil-forma ta’ tiamina idroklorida
                        
                        
                           0,6 mg/l (espress bħala tiamina)
                        
                        
                           0,6 mg/l (espress bħala tiamina), għat-tħejjija ta’ nbejjed frizzanti
                        
                     
                           Polyvinylpolypyrrolidone
                        
                        
                           80  g/hl
                        
                        
                           80  g/hl
                        
                     
                           Tartrat tal-kalċju
                        
                        
                            
                        
                        
                           200  g/hl
                        
                     
                           Fitjat tal-kalċju
                        
                        
                            
                        
                        
                           8  g/hl
                        
                     
                           Lysozyme
                        
                        
                           500  mg/l (**)
                           
                        
                        
                           500  mg/l (**)
                           
                        
                     
                           Dimethyl dicarbonate
                        
                        
                            
                        
                        
                           200 mg/l; residwi mhux traċċabbli fl-inbejjed imqiegħda fis-suq.
                        
                     
         
         
            (*)  Dawn il-prodotti jistgħu jkunu wkoll użati flimkien mal-limitu globali ta’ 1 g/l, bla ħsara għal-limitu ta’ 0,2 g/l ikkwotat.
         
            (**)  Meta ż-żieda titwettaq fil-most u fl-inbid, il-kwantità akkumulata ma tistax tkun aktar mil-limitu ta’ 500 mg/l.”
      
      
         ANNESS II
         
            
               “ANNESS IXa
               Rekwiżiti għad-dimethyl dicarbonate
               (L-Artikolu 15(a) ta’ dan ir-Regolament)
               QASAM TA’ APPLIKAZZJONI
               Id-dimethyl dicarbonate jista’ jiżdied mal-inbid bl-għan li ġej: li tiġi żgurata l-istabbilizzazzjoni mikrobijoloġika tal-inbid fil-flixkun li jkollu zokkor li jista’ jiffermenta.
               REKWIŻITI
               
                           —
                        
                        
                           Iż-żieda għandha ssir biss ftit tal-ħin qabel it-tqegħid fil-flixken
                        
                     
                           —
                        
                        
                           It-trattament ma jistax japplika għall-inbejjed li għandhom kontenut ta’ zokkor li jkun ugwali jew aktar minn 5 g/l.
                        
                     
                           —
                        
                        
                           Id-doża massima ta’ użu hi stabbilita fl-Anness IV ta’ dan ir-Regolament u l-prodott ma jistax ikun traċċabbli fl-inbid li jitqiegħed fis-suq.
                        
                     
                           —
                        
                        
                           Il-prodott użat għandu jirrispetta l-kriterji ta’ purità stipulati fid-Direttiva 96/77/KE.
                        
                     
                           —
                        
                        
                           Dan it-trattament għandu jiġi rrekordjat fir-reġistru li għalih jirreferi l-Artikolu 70(2) tar-Regolament (KE) Nru 1493/1999.”